**KONFIDENTSIAALSUSLEPING**

**Tervise ja Heaolu Infosüsteemide Keskus** (edaspidi ***TEHIK***), registrikoodiga 70009770, aadressil Pärnu mnt 132, 11317 Tallinn, keda esindab põhimääruse alusel direktor Margus Arm ja Guido Leibur**,** isikukoodiga 34812030211, telefon: +3725023140, e-post: guidoleibur@gmail.com (edaspidi***juurdepääsu saaja***)

edaspidi koos või eraldi nimetatud ***pooled*** või ***pool***, leppisid kokku alljärgnevas (edaspidi ***leping***):

1. TEHIK võimaldab juurdepääsu saajale juurdepääsu infole, millega ta puutub kokku seoses lõputöö juhendamisega.
2. Juurdepääs võimaldatakse kuni lõputöö kaitsmiseni, kuid mitte kauem kui 5. juuni 2024.
3. Juurdepääsu saaja kohustub hoidma tallejuurdepääsu andmisega teatavaks saanud informatsiooni (edaspidi: ***konfidentsiaalne teave***) saladuses ning mitte avaldama või avalikustama mistahes viisil talle teatavaks saanud informatsiooni kolmandatele isikutele.
4. Juurdepääsu saaja kohustub kasutama mistahes kujul või formaadis informatsiooni ainult käesoleva lepinguga seotud eesmärgil. Peale lepingueesmärgi täitmist kohustub juurdepääsu saaja kustutama tema valduses oleva konfidentsiaalse teabe.
5. Juurdepääsu saaja kohustub kasutama infot ainuisikuliselt ja ainus seoses lõputöö juhendamisega. Infovahetus, mis sisaldab konfidentsiaalset teavet peab toimuma krüpteeritud failidena.
6. Juurdepääsu saaja kohustub välistama kolmandate isikute juurdepääsu lepingus nimetatud infole ning juurdepääsu võimaldamise käigus talle teatavaks saanud teabele, mitte edastama teavet kolmandatele isikutele ning kasutama teavet üksnes käesoleva konfidentsiaalsuslepinguga sätestatud eesmärkide täitmiseks.
7. Juurdepääsu saajal on keelatud informatsiooni kopeerida, salvestada või muul viisil reprodutseerida.
8. Juurdepääsu saaja kohustub koheselt TEHIKut teavitama, kui lepingus nimetatud infole on temale teadaolevalt juurdepääsu saanud selleks õiguseid mitte omav isik.
9. Käesoleva konfidentsiaalsuslepinguga võetud konfidentsiaalsuskohustus kehtib tähtajatult ja jäädavalt, ilma geograafiliste piiranguteta ka pärast käesoleva lepinguga antud juurdepääsuõiguse lõppemist.
10. Konfidentsiaalsuskohustuse rikkumise korral juurdepääsu saaja poolt on TEHIKul õigus kasutada kõiki seadusest tulenevaid õiguskaitsevahendeid, seal hulgas on TEHIKul õigus nõuda konfidentsiaalsuskohustuse rikkumise tõttu tekkinud kahju täielikku hüvitamist.
11. TEHIKu poolne kontaktisik seoses juurdepääsu võimaldamisega on: Hendrik Neivelt (e-mail: hendrik.neivelt@tehik.ee; tel: 5043978).
12. Käesoleva konfidentsiaalsuslepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras Harju Maakohtus.
13. Pooled ei tohi konfidentsiaalsuslepingust tulenevaid õigusi ja kohustusi üle anda kolmandatele isikutele ilma teise poole kirjaliku nõusolekuta.

Poolte allkirjad:

*/allkirjastatud digitaalselt/ /allkirjastatud digitaalselt/*

Direktor juurdepääsu saaja